แฟนผมมีประจำเดือนวันที่ 25/10/61ผมกับแฟนมีอะไรกันครั้งแรกวันที่ 29/10/61ครั้งที่สองวันที่ 6/11/61 โดยสวมถุงยางทุกครั้ง และผมจะใช้มือช่วยเธอด้วยนะครับแต่พอมา2-3วันที่ผ่านมา(8-11)แฟนผมมีมูกคล้ายตกขาวแต่เป็นเหมือนเลือดสีน้ำตาลและเป็นก้อนร่วมด้วยอยากจะถามว่านี่อาการปกติหรืออาการของคนเริ่มท้องครับ
สวัสดีค่ะ @การตกขาวแบ่งเป็น 2แบบ คือ -ตกขาวแบบปกติ: โดยลักษณะสีขาวใส ขาวขุ่นเนื้อหยาบ ไม่มีกลิ่นเหม็น -ส่วนการตกขาวแบบผิดปกติ: ลักษณะสีเขียว เหลือง ตกขาวปนเลือด กลิ่นเหม็น ซึ่งอาการตกขาวที่ผิดปกตินี้ สามารถเกิดได้จาก ช่องคลอดหรือ อาจเกิดจากมดลูกอักเสบค่ะ โดยเชื้อที่ก่อโรค อาจเป็นเชื้อรา เชื้อแบคทีเรีย เชื้อหนองในแท้ เชื้อหนองในเทียม เป็นต้น **กรณีของ นั้นคิดว่า เป็นอาการตกขาวที่ผิดปกตินะคะ แต่ยังระบุสาเหตุไม่ได้ค่ะ ส่วนจะตั้งครรภ์หรือไม่ ยังสรุปไม่ได้นะคะ @แนะนำให้รอดูประจำเดือนก่อนค่ะ นอกจากนี้แนะนำให้รักษาสุขอนามัย โดยหลังจากปัสสาวะให้ทำความสะอาดอวัยวะเพศด้วยน้ำเปล่าและซับให้แห้ง สวมกางเกงในสะอาดและแห้ง หลีกเลี่ยงการมีเพศสัมพันธ์ช่วงที่มีตกขาวปริมาณมาก หรือสวมถุงยางอนามัยเพื่อป้องกันการติดเชื้อเพิ่มเติม งดการสวนล้างช่องคลอด ให้ทำความสะอาดด้วยน้ำเปล่าเป็นหลักนะคะ. และหากไม่ดีขึ้น แนะนำให้ไปพบสูตินารีแพทย์เพื่อรับการวินิจฉัยและรักษาต่อไปค่ะ